paragraph_text: Shine a Light je soundtrack istoimenog dokumentarnog filma. Izdan je u travnju 2008. u dvije različite verzije, jedna kao dvostruki disk, a druga kao singl disk. Shine a Light je deveti koncertni album Stonesa. Na albumu se nalaze nastupi Stonesa tijekom dvije večeri u Beacon Theateru u New Yorku, koji su snimani za dokumentarni film Shine a Light Martina Scorsesea. Album je bio veoma dobro prihvaćen, posebno u UK-u gdje je dospio do drugog mjesta britanske top ljestvice, što je najbolji plasman nekog koncertnog albuma grupe još od Get Yer Ya-Ya's Out! The Rolling Stones in Concert. Kao i na većini svojih novijih koncertnih albuma, i na ovom Stonesi imaju goste, i to Jacka Whitea iz The White Stripesa na pjesmi "Loving Cup", Christinu Aguileru na pjesmi "Live with Me" te Buddy Guya na pjesmi "Champagne and Reefer".